Osnovna škola Mato Lovrak, Županja

Školska godina 2018./2019.

Domagoj Šokičič, mag. educ. philol. angl.

**CILJEVI I KRITERIJI OCJENJIVANJA U ENGLESKOM JEZIKU ZA OSNOVNU ŠKOLU**

**(RAZREDI: 1. – 8.)**

***CILJEVI:***

Cilj nastave stranih jezika, u ovom slučaju engleskog jezika, je usmena i pisana komunikacijska kompetencija na stranom jeziku proširena s kulturološko-odgojnim elementima.

U razrednoj nastavi engleskog jezika težište je na govornoj komunikaciji posredstvom pokreta, likovnog izraza, igre i pjesme.

U predmetnoj nastavi se postupno usmjerava na kognitivno učenje i nastoji se ujednačeno razvijati govorna i pisana komunikacija.

U okviru predmeta Engleski jezik vrednuju se slijedeći elementi za razrednu nastavu:

1. Slušanje
2. Čitanje
3. Usmeno
4. Pisano

U okviru predmeta Engleski jezik vrednuju se slijedeći elementi za predmetnu nastavu:

1. Razumijevanje
2. Govorne sposobnosti
3. Sposobnost pisanog izražavanja
4. Jezične zakonitosti – gramatika

OBJAŠNJENJE ELEMENATA RAZREDNE NASTAVE:

1. **Slušanje**: Provjera slušanog teksta, rad na satu i slušanje uputa za rad, aktivnosti, dodatni

rad koji treba prezentirati ili odgovoriti na pitanja i time pokazati razumijevanje.

1. **Čitanje:** Govorna reprodukcija, produkcija i interakcija, poznavanje jezičnih struktura.
2. **Usmeno:** Povezivanje nastavnih sadržaja s vlastitim životom; sposobnost kratkog govora o

obrađenoj temi.

1. **Pisano:** Pisanje kontrolnih radova gramatike i vokabulara (odvojeno i

kombinirano), pisanje sastava, pregled bilježnice i radne bilježnice.

**Kriterij ocjenjivanja:** 0%-44% nedovoljan (1), 45%-59% dovoljan (2), 60%-74%

dobar (3), 75%-89% vrlo dobar (4), 90%-100% odličan (5).

OBJAŠNJENJE ELEMENATA PREDMETNE NASTAVE:

1. **Razumijevanje:** Provjera razumijevanja slušanog i čitanog teksta, rad na satu i slušanje uputa za rad, dodatni rad koji treba prezentirati ili odgovoriti na pitanja i time pokazati razumijevanje obavljenog zadatka i/ili projekta. Provjera određenih odrabranih sadržaja.
2. **Govorne sposobnosti:** Usmena provjera: pitanja i odgovori, govorna produkcija i interakcija (rad u paru i skupini), poznavanje vokabulara i jezičnih struktura iz lekcija i korištenje u kontekstu, povezivanje nastavnih sadržaja s vlastitim životom. Kratko govoriti o obrađenoj temi.
3. **Sposobnost pisanog izražavanja:** Diktati (mogu biti dio školske zadaće), pisanje sastava, pregled bilježnice i radne bilježnice, izrada projekata (kvizova). Svako pisanje je vođeno pitanjima, uputama.
4. **Jezične zakonitosti – gramatika:** Kontrolni radovi iz gramatike s elementima vokabulara.

**Kriterij ocjenjivanja:** 0%-44% nedovoljan (1), 45%-59% dovoljan (2), 60%-74%

dobar (3), 75%-89% vrlo dobar (4), 90%-100% odličan (5).

***MJERILA ZA ELEMENTE RAZREDNE I PREDMETNE NASTAVE:***

ODLIČAN (5): učenik slobodno, bez oklijevanja izriče svoje misli, aktivan je u konverzaciji, čita i priča s razumijevanjem, može se pismeno izraziti bez gramatičkih i ortografskih grešaka, suvereno vlada gramatičkim pravilima te potpuno razumije i pravilno ih primjenjuje u kontekstu.

VRLO DOBAR (4): učenik govori korektno, ali je u pojedinim elementima nesiguran, govori uz manje gramatičke greške koje ne utječu na razumijevanje smisla rečenice, pismeno izražava svoje misli samostalne uz poneke gramatičke i ortografske greške, pravilno primjenjuje naučena gramatička pravila, uz mjestimične pogreške.

DOBAR (3): učenik se može sporazumjeti i pri tome se služi skromnim fondom riječi, smisao ponekad nejasan zbog gramatičkih grešaka, ima poteškoća u čitanju ali je cjelina prihvatljiva, učenik ne može bez pomoći izraziti svoje misli pismenim putem i pravi veće gramatičke i ortografske greške, djelomično i nekonzistentno primjenjuje gramatička pravila.

DOVOLJAN (2): učenik pravi ozbiljne greške u konverzaciji i izgovoru te se teško izražava a vokabular je oskudan, nije se sposoban samostalno pismeno izražavati, pravi česte i ozbiljne gramatičke i ortografske greške, djelomično i nekonzistentno primjenjuje naučena gramatička pravila.

NEDOVOLJAN (1): učenik se ne može samostalno izražavati u usmenom i pismenom obliku, jedva savladava najosnovniji vokabular i gramatička pravila i strukture, pravi krupne greške u pismenom izražavanju i u osnovnim gramatičkim oblicima.

***VREDNOVANJE UČENIKA S POTEŠKOĆAMA:***

Kod učenika s teškoćama treba vrednovati njegov odnos prema radu i postavljenim zadacima te odgojnim vrijednostima u skladu s njegovim mogućnostima. Načine, postupke i elemente vrednovanja treba primjeriti teškoći i osobnosti svakog učenika u suradnji sa stručnom službom škole. Vrednovanje treba usmjeriti na poticanje učenika na aktivno sudjelovanje u nastavi i izvannastavnim aktivnostima, razvijati njegovo samopouzdanje i osjećaj napredovanja, ali i upoznati ravnatelja i stručnu službu sa problemima koji se pojavljuju tijekom školske godine, ukoliko je to slučaj. Pri evaluaciji učenika sa posebnim potrebama nužno je primijeniti individualni pristup. Ako učenik ima izražene teškoće u glasno-govornoj komunikaciji, može mu se omogućiti provjeravanje u pisanome obliku u dogovoru sa stručnom službom škole. Ako učenik ima izražene teškoće u pisanoj komunikaciji, učeniku se treba omogućiti provjeravanje u usmenome obliku.

**OBJAŠNJENJE DIKTATA:**

DIKTAT se uvijek odnosi na već obrađeni i poznati tekst tj. temu. Prvo se pročita diktat normalnim tempom i brzinom kako bi učenici dobili cjelovitu sliku o sadržaju teksta, prilikom čega učenici ne pišu. Zatim se čita rečenicu po rečenicu za koje vrijeme učenici pišu bez upadica, te se konačno pročita cijeli diktat radi kontrole i provjere te popravaka možebitnih pogrešaka. Ukoliko se ista pogreška ponavlja više puta u diktatu, računa se kao jedna pogreška. Najavljuje se 5 dana unaprijed te zahtjeva 15 minuta od okvirno 70 riječi.

**Kriterij ocjenjivanja diktata:** 1-3 pogrešaka – odličan (5)

4-6 pogrešaka – vrlo dobar (4)

7-9 pogrešaka – dobar (3)

10-13 pogrešaka – dovoljan (2)

14 + pogrešaka – nedovoljan (1)

**OBJAŠNJENJE KONTROLNIH RADOVA:**

Kontrolni radovi (pismeno provjeravanje) planira se 4-5 puta tokom školske godine. Oni uključuju gramatiku, vokabular, svakodnevni engleski, ili kombinaciju svega navedenog. Kontrolni radovi se najavljuju 5 dana unaprijed.

**Kriterij ocjenjivanja kontrolnih radova:**  0 – 44% : nedovoljan (1)

45 – 59 % : dovoljan (2)

60 – 74 % : dobar (3)

75 – 89 % : vrlo dobar (4)

90 – 100 % : odličan (5)